Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 2 ก.พ.66
Daily Focus-บล.ฟินันเซีย ไซรัส ประจำวันที่ 2 ก.พ.66
2 ก.พ. 2566

บล.ฟินันเซีย ไซรัส ประเมินแนวโน้มตลาดวันนี้ (2 ก.พ.66) คาด SET แกว่งตัวในแดนบวกได้ต่อเนื่องกรอบ 1,680-1,695 จุด ตามบรรยากาศการลงทุนที่สดใสหลังตลาดตอบรับเชิงบวกต่อผลการประชุมและถ้อยแถลงของประธาน FED เมื่อคืนที่ผ่านมา โดยยังคงมุมมองอัตราดอกเบี้ย FED ใกล้ถึงจุดพีค เงินเฟ้อชะลอตัว และเศรษฐกิจมีโอกาสหลีกเลี่ยง Recession ได้ ส่งผลให้เม็ดเงินไหลเข้าสินทรัพย์เสี่ยงโดยเฉพาะหุ้นรวมถึงพันธบัตร สะท้อนผ่าน  Bond Yield ที่ปรับตัวลง มีเพียงน้ำมันที่ปรับตัวลดลงหลังสต๊อกน้ำมันดิบสหรัฐฯปรับเพิ่มขึ้นแรง ทำให้กลุ่มน้ำมันไม่มีแรงหนุน
ขณะที่ Anti-Commodity และ Consumption Play กลับมาฟื้นตัว ด้านปัจจัยที่ต้องติดตามวันนี้คือการประชุม ECB และ BoE ซึ่งตลาดคาดปรับขึ้นดอกเบี้ยอีกฝั่งละ 0.50% เป็น 2.50% และ 4% ตามลำดับ ในประเทศยังคงรอการประกาศกำไร 4Q22 ของบริษัทซึ่งจะทยอยหนาแน่นขึ้นใน 1-2 สัปดาห์ข้างหน้า รวมถึงพัฒนาการทางการเมืองโดยเฉพาะประเด็นโอกาสยุบสภา หากมีจังหวะอ่อนตัวของดัชนียังมองเป็นโอกาสทยอยสะสมระยะกลาง-ยาว ส่วนระยะสั้นเน้นเก็งกำไรหุ้นที่คาดงบ 4Q22 แข็งแรง
กลยุทธ์ : เลือกเก็งกำไรหุ้น 4Q22 แข็งแกร่ง // ระยะกลาง-ยาวสะสม Domestic และ Reopening Play ช่วงพักตัว
หุ้นเด่นเดือน ก.พ. :  BA, BDMS, BEM, CENTEL, NOBLE